ગુરુવારે ખેરાલુ શહેર સજ્જડ બંધ હતુ ત્યારે ક્ષત્રિય ઠાકોર સેનાના રાષ્ટ્રીય અધ્યક્ષ અલ્પેશજી ઠાકોરનું સરકાર સાથે સમાધાન થતા કલેકટરશ્રી મહેસાણા સાથે આઈ.જી. મયંકસિંહ ચૌહાણ, બેચરાજી ધારાસભ્ય ભરતજી ઠાકોર, મહેસાણા જિલ્લા ક્ષત્રિય ઠાકોર સેનાના પ્રમુખ રામજીભાઈ ઠાકોર સાથે જિલ્લા /તાલુકાના ક્ષત્રિય સેનાના હોદ્દેદારોની મિટીંગ મળી હતી. જેમા સરકાર સાથે સમાધાન થતા હવે પછી કોઈ કાર્યક્રમ આપવાનો નથી તેવી જાહેરાત કરી હતી. જિલ્લા ક્ષત્રિય ઠાકોર સેનાના પ્રમુખ રામજીભાઈ ઠાકોરે જણાવ્યુ હતુ કે આરોપીને પકડી લીધો છે. રાજ્ય સરકારના મંત્રી પ્રદિપસિંહ જાડેજા સાથે સમાધાન વાતચિત થયા મુજબ ભોગ બનનાર બાળકીને આર્થિક સહાય ૪.પ લાખ અપાશે. હિંમતનગર જિલ્લાના તમામ પોલીસકર્મીઓ પોતાનો એક દિવસનો પગાર આપશે તેમજ સ્પેશિયલ જજની નિમણુંક કરી એક મહિનામાં જજમેન્ટ આપી વધુમાં વધુ સજા થાય તે રીતે ઝડપી કાર્યવાહી કરાશે. સરકારે માંગણીઓ સ્વીકારી હોવાથી હવે પછી ક્ષત્રિય ઠાકોર સેનાએ કોઈ કાર્યક્રમ સરકાર વિરૂધ્ધ આ બાબતે કરવાનો નથી તેવી જાહેરાત કરી હતી.